SINGER เด้ง 2% ลุ้นไตรมาส 4 โตต่อ “บล.เมย์แบงก์ฯ” แนะซื้อเป้า 17.70 บ. ชู P/E ต่ำ
SINGER เด้ง 2% ลุ้นไตรมาส 4 โตต่อ "บล.เมย์แบงก์ฯ" แนะซื้อเป้า 17.70 บ. ชู P/E ต่ำ ล่าสุดอยู่ที่ 15.50บาท บวก 0.30 บาท หรือ 1.97% มูลค่าซื้อขาย 34.55 ล้านบาท
SINGER เด้ง 2% ลุ้นไตรมาส 4 โตต่อ "บล.เมย์แบงก์ฯ" แนะซื้อเป้า 17.70 บ. ชู P/E ต่ำ ล่าสุดอยู่ที่ 15.50บาท บวก 0.30 บาท หรือ 1.97% มูลค่าซื้อขาย 34.55 ล้านบาท
17 พ.ย. 2563

ผู้สื่อข่าวรายงานว่า ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ล่าสุด ณ เวลา 14.56 น. อยู่ที่ 15.50บาท บวก 0.30 บาท หรือ 1.97% สูงสุดที่ 15.60 บาท ต่ำสุดที่ 15 บาท ด้วยมูลค่าซื้อขาย 34.55 ล้านบาท

โดย  บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” ราคาเหมาะสม 17.70 บาท ปัจจุบันเทรดบน P/E ที่ 15 เท่า ถูกกว่ากลุ่มที่ส่วนใหญ่เทรดมากกว่า 20 เท่า ส่วนแนวโน้มกำไรไตรมาส 4/63 ยังเติบโตต่อเนื่องเมื่อเทียบจากไตรมาสก่อน และเมื่อเทียบจากปีก่อน ทั้งธุรกิจเช่าซื้อตามฐานผู้ขายและพอร์ตสินเชื่อโตได้ตามเป้า โดยเริ่มทดลองวางขายเครื่องใช้ไฟฟ้าขนาดเล็ก ผ่าน O2O platform ส่วนต่อยอดธุรกิจเช่าซื้อเดิม ซึ่ง GPM ไม่น้อยกว่า 50% (ปัจจุบัน 44%)
ขณะเดียวกันการเติบโตในปี 2564 ยังอยู่ในระดับ Double digit มาจากพอร์ตสินเชื่อ C4C +3,000 ล้านบาท จากสิ้นปีพอร์ตรวม 6,000 ล้านบาท ลุ้นแตะระดับหมื่นล้านบาท และธุรกิจเช่าซื้อที่ไม่น้อยกว่าปีก่อนจากการขยายฐานผู้ขายที่โตต่อ อัตราดอกเบี้ย C4C ที่ 16% มีโอกาสปรับขึ้นต่ออีก 1% เช่นเดียวกับ NIM ยังต่ำกว่าธนาคารออมสินที่จะคิดดอกเบี้ย 18%